2019 01 29

O kartais norisi tik tylios muzikos, žvakės liepsnos plevenimo ir geros knygos šnabždesio.
Plungės Babrungo progimnazijos  Stanelių skyriuje, sausio 25 d., įvyko meninio skaitymo šventė, skirta paminėti Simonui Daukantui  žemaičiui, istorikui, tautosakininkui, lietuvių kalbos ir kultūros puoselėtojui. Šventėje  pradinių klasių mokiniai deklamavo J. Nekrošiaus, R. Skučaitės, J. Degutytės eilėraščius. Vyresnių klasių atstovai skaitė  Rebekos Uno, R. Montvilaitės,  F. Bruno, R. Treinio,  A. Pivoro, L.M. Montgomery  kūrinių ištraukas. Vienas iš šventės dalyvių vyks į Plungės rajoninį mokinių skaitymo konkursą.  Mokinius šventei ruošė mokytojos Rima Tilvikienė ir Danutė Vilnienė. Bibliotekininkė Rita skaitovams padovanojo pačios įsteigtus prizus.


2018 12 05

Jubiliejus – įspūdingas, ne kiekvienas kaimas gali tokiu pasididžiuoti ir nedaug Lietuvoje yra kaimų, galinčių pasigirti tokia sena ir turtinga istorija. Šiai progai bibliotekoje  parengtos dvi parodos: viena ,,Akimirkos iš mūsų gyvenimo‘‘, tai senų nuotraukų ir spaudinių, kuriuose minimi Gegrėnai, ir kita ,,Koks gražus tavo veidas, gimtine“, keturių merginų ir moterų : Lauros Paulauskytės, Raimondos Stonkutės, Daivos Raudienės ir Editos Vaitelienės fotonuotraukų paroda, kuriuose užfiksuoti mūsų kaimo gamtos vaizdeliai. Minint  šį gražų   jubiliejų pas mus svečiavosi  Žemaičių Kalvarijos seniūnijos seniūnas Liudas Gricius ir Žemaičių Kalvarijos Motiejaus Valančiaus gimnazijos geografijos mokytojas, ir jau ilgametis ,,Gardų „ bendruomenės pirmininkas Bronius Kleinauskas.  O susirinkusių  gyventojų gausa, rodė, kad jie  neabejingi savo kaimo istorijai. Tardamas sveikinimo žodį, seniūnas L. Gricius pasidžiaugė, kad biblioteka organizuoja  puikius renginius, kuriuose niekada netrūksta žiūrovų ir už tai padėkojo bibliotekininkei.

Skaityti daugiau...

2018 12 05

Prieš dešimt metų, saulėtą lapkričio  šeštadienio rytą, būrelis gegrėniškių rinkosi į kaimo biblioteką, kur vyko, šiek tiek bibliotekos veiklai, netradicinis renginys. Mat keturios kaimo moterys mėgstančios kurti įvairiausius rankdarbius, o viena iš jų net tapyti gražiausius paveikslus, sumanė susiburti ir įkurti kaimo kūrėjų klubą. Idėja susiburti kilo Onai Lidijai Kazlauskienei, o kitos moterys jai pritarė  ir palaikė jos iniacityvą. Mat visos savo darbus jau buvo eksponavusios įvairiose parodose rengiamose seniūnijos  ar bendruomenės švenčių metu, ir sulaukusios neblogų įvertinimų. Todėl nutarė susiburti, sudėti visus darbus į vieną, ir rengti   vienoje vietoje nuolat veikiančią ir kartas nuo karto atnaujinamą parodą, o ypač, kad ir parodyti moterys tikrai turi ką. Savo idėjai įgyvendinti jos pasirinko biblioteką, nors jos patalpos tada buvo nedidelės ir tam tikrai nepritaikytos, bet bibliotekininkė jų sumanymui  pritarė. Na, o bibliotekai persikėlus į naujas erdvesnes patalpas atsirado galimybė ne tik eksponuoti parodas, bet ir rengti jų pristatymus, jubiliejines parodas.

Skaityti daugiau...

2018 11 26

Šiaurės Šalių literatūros savaitė jau tampa gražia tradicija Glaudžių bibliotekoje. Š. m. lapkričio 12-18 d. čia vyko net trys renginiai įvairaus amžiaus skaitymo mėgėjams – Įspūdžių valanda vaikams, Susitikimų valanda jaunimui ir Sutemų valanda suaugusiems. Puikiai parinkti šiųmetiniai tekstai kvietė mąstyti, diskutuoti, vertinti, žavėtis. Aišku, svarbiausias šių renginių akcentas – skaitymas balsu. Nuostabu, kad šiais ypatingos skubos laikais žmonės geba stabtelėti, išgirsti, klausytis, ir dovanoti vieni kitiems džiugų bendravimo jausmą!                                                                                                               

Vyresnioji bibliotekininkė Vida Rumšienė
https://www.plunge.rvb.lt/lt/plunges-rajono-miesteliu-ir-kaimu-bibliotekos?start=16
www.plunge.rvb.lt
crawl=CC-MAIN-2019-39
39569
application/http; msgtype=response
sha1:WKJK7GFCEEEJRZ2JTVL37O62S3RVMTWY
<urn:uuid:86e03ed4-544e-4fc1-a4b3-78fba23b5046>
2019-09-17T22:42:22Z
193.219.61.9
text/html
sha1:MCONLQBNVTXWS4KCDTH67KB24ILUUAHT
<urn:uuid:6473a123-4ec8-4319-bbcc-fb6472ee1025>
https://www.plunge.rvb.lt/lt/plunges-rajono-miesteliu-ir-kaimu-bibliotekos?start=16
response
<urn:uuid:c5ef3ff7-091e-47d1-b4df-7c5f65f8465f>
isPartOf: CC-MAIN-2019-39
publisher: Common Crawl
description: Wide crawl of the web for September 2019
operator: Common Crawl Admin (info@commoncrawl.org)
hostname: ip-10-67-67-83.ec2.internal
software: Apache Nutch 1.15 (modified, https://github.com/commoncrawl/nutch/)
robots: checked via crawler-commons 1.1-SNAPSHOT (https://github.com/crawler-commons/crawler-commons)
format: WARC File Format 1.1
conformsTo: http://iipc.github.io/warc-specifications/specifications/warc-format/warc-1.1/